Nikola Božilović:OGLEDI O POPULARNOM

(recenzija rukopisa)

Odlukom Naučno-nastavnog veća Filozofskog fakulteta u Nišu imenovan sam za recenzenta rukopisa Ogledi o popularnom Nikole Božilovića.

Rukopis koji je predmet recenzije ima 98 stranica i sastoji se iz sedam poglavlja čiji su naslovi: Pristup problemu: Značenja popularnog, , Globalizacija kulture i novi identitetski obrasci, Estetika popularnog, Komunikacija popularnog, Publika popularnog: Od Eka do Fiska, Urbane potkulture i muzičke preferencije: tediboji i rokeri, Antinomije jugoslovenskog rokenrola šezdesetih,. Uz to knjigu čine i Summary, Registar imena, Bibliografija, Beleške o tekstovima i auto-bibliografija (Od istog autora)

Autor nastoji i u najvećem delu uspeva da pokaže svu složenost značenja pojma popularne kultura i locira je u međuodnosu narodne, elitne i masovne kulture ne propuštajući da istakne njeno preoblikovanje i izmenjenu identitetsku ulogu u svetu koji se globalizuje. Posebno je relevantno njegovo razumevanje estetike popularne kulture uz naglašen kritički odnos prema jednoznačnom glorifikovanju popularne kulture čiji je tipičan predstavnik Džon Fisk. Podjednako je važno ukazivanje N. Božilovića na to da se savremene medijske zvezde se ne mogu posmatrati odvojeno od potrošačke kulture. Zvezde, konstrukt kulturne industrije, izvoze i prodaju konzumentsku kulturu i sam potrosacki stil zivota. Zvezde su komercijalizovane i pretvorena u vrstu robe i kapitala. Zvezda služi, kako prodaji proizvoda kompanije za koju radi i/ili cije proizvode koristi, tako i sirenju ideologije kulturne industrije, koja je ugradena u proizvod iako tu vezu pokušava da prikrije.

U poslednja dva poglavlja knjige autor se bavi urbanim potkulturama i na primeru Velike Britanije: tediboji i rokeri a potom i nastanka i razvoja jugoslovenskog rokenrola šezdesetih godina XX veka pokazuje da je koncept popularnog i popularne kulture pouzdan ključ za razumevanje kako savremenih tako i istorijskih oblika kulturne produkcije i recepcije.

Neka od poglavlja ove knjige su već objavljena u časopisima izbornicima ali tek njihovo pojavljivanjima zajedno sa još neobjavljenim tekstovima omogućava celovit uvid u složeni fenomen popularnog i ima sinergijsku funkciju.

Gore navedeno stoji u osnovi moje pozitivne ocene recenziranog rukopisa i znači podršku objavljivanju knjige Nikole Božilović **Ogledi o popularnom.**

Beograd

2. oktobar 2015 dr Branimir Stojković, red. profesor u penziji